So breek die laaste dag by my werk ook aan…. Ons het nog nie ‘n baba nie en die salaris gaan opdroog! Dit is toe ook sendingnaweek en tyd dat ons weer ons belofte moet maak. Hoeveel belowe jy as jy nie weet wat jy gaan verdien nie??? Ons hou die Here vas en belowe ‘n bedrag.
Tydens bostaande gebeure het God met my gewerk en ons voorberei vir dit wat ouerskap regtig is. Dit is nie goed as ‘n ouer afwesig is in die lewe van sy kind nie. En dit is wat ek sou wees indien ek by my vorige werk gebly het. (die ure was lank – gemiddeld so 12 uur per dag) En dit is nie wat God vir my in gedagte gehad het nie. Die vreugde wat ek kan sien op Simon se gesig as ek by die huis kom is baie meer werd as al die geld in die wereld. In vandag se wereld is dit belangrik dat die Pa in die huishouding weer die plek as koning en geestelike leier in die huis moet inneem. Hy moet instaan vir sy familie by God en hulle aan Hom opdra om hulle te beskerm teen die uitdagings en versoekinge van die lewe.
Vandat ek vir myself werk, spandeer ek baie meer tyd in die teenwoordigheid van die Here. Ek lees daagliks die Bybel en bid tot ons Vader. Die seening in my (ons) lewens is ongelooflik en God seen my ongelooflik baie in my nuwe werk. Ek staan aan die einde van elke maand verstom oor wat/ hoe God vir my en my gesin voorsien het in die vorige maand. God het my regtig voorspoedig gemaak soos wat Hy in Gen 12 vir my beloof het.
Ek glo dat Jesus vir ons aan die kruis gesterf het en dat Hy ons verlosser Here is.Dis regtig‘n wonderlike belewenis om gedoop te word en 100% vir Hom te lewe.
Hy is altyd daar in goeie en slegte tye, ek sal dit vir enige iemand aanbeveel wat glo in Hom en 100% vir Hom wil lewe.